Samuel Sheppard

Samuel Holmes Sheppard (født 29. desember 1923, død 6. april 1970) var en amerikansk lege og nevrokirurg som var involvert i et beryktet og kontroversielt mordrettssak.

Han ble dømt for mordet på sin gravide hustru i 1954 mens han bodde i Cleveland. Han satt bortimot ett tiår i fengsel før dommen ble satt til side. I 1966 ble han frikjent i en ny rettssak. I 2000 saksøkte hans sønn Sam Reese Sheppard, som var syv år da hans mor ble drept, delstaten Ohio for hans fars påståtte urettmessige fengsling. Etter en rettssak på ti uker kom juryen tilbake med en enstemmig erklæring at Samuel Sheppard ikke hadde greid å bevise at hans far hadde blitt urettmessige fengslet.

 Mordet og rettssaken 
Sheppard ble dømt for å ha drept sin gravide hustru Marilyn Sheppard i deres hjem tidlig om morgenen den 4. juli 1954. Sheppard hevdet at hans hustru var blitt drept av en mann med busket hår som angrep ham og to ganger slo ham bevisstløs.

Han ble ført for retten om høsten 1954. Saken fikk omfattende pressedektning og hva den amerikanske høyesteretten kalte for en «karnevalatmosfære».Sheppard v. Maxwell, 384 U.S. 333, 358 (1964) (U.S. Supreme Court) En del av pressen ble anklaget for partiskhet overfor Sheppard.The Sam Sheppard Case 

Det ble avslørt i løpet av etterforskingen og rettssaken at Sheppard hadde et tre år langt utenomekteskapelig forhold til Susan Hayes, en sykepleier på hospitalet hvor han var ansatt. Aktor argumenterte for at affæren var Sheppards motiv for drapet på sin hustru. Hans forsvarer argumenterte at Sheppard hadde store skader som var blitt påført ham av en inntrenger og at disse skadene var umulig å simulere. Åstedet var også ekstremt blodig og med unntak av en flekk på sine bukser var den eneste overføringen av blod på Sheppard var på hans klokke.

Sheppard bevitnet selv at han hadde sovet i første etasje da han våknet av sin hustrus skrik. Han løp opp og ble slått bevisstløs. Etter våknet til fant han sin hustru død, løp ned og forfulgte en hårete inntrenger, og ble på nytt slått bevisstløs. Flere andre vitner mente å ha sett en hårete mann i nærheten av Sheppards hjem på denne gjeldende dagen.

Juryen var ikke overbevist og den 21. desember 1954 fant de Sheppard skyld i mord. Han ble til fengsel på livstid. Etter dommen fikk Sheppard to ganger fryktelige nyheter: den 7. januar 1955 hadde hans mor begått selvmord og 11 dager senere hadde hans far dødd av bløende magesår.

I 1959 deltok Sheppard frivillig i kreftstudier hvor han aksepterte at levende kreftceller ble sprøytet inn i kroppen hans.

Familietragediene fortsatte. Den 13. februar 1963 begikk hans svigerfar selvmord på et hotell i Ohio.

 Frifinnelse og senere liv 
Sheppard satt ti år fengsel. Etter at flere anker var blitt avvist ble hans anmodning om habeas corpus akseptert ved en distriktsdomstol den 15. juli 1964. Delstaten Ohio ble beordret om enten å sette Sheppard fri eller gi ham en ny rettssak. Saken kom for USAs høyesterett i saken Sheppard v. Maxwell, 384 U.S. 333 (1966). Retten ble holdt grunnet at Sheppards dom var et resultat av en rettssak hvor han ble nektet behørig prosess.

Kun tre dager etter at han var blitt frikjent giftet Sheppard seg med Ariane Tebbenjohanns, en tysk, skilt kvinne som hadde brevvekslet med ham mens han satt inne. Tebbenjohanns økte sakens kontrovers da det ble kjent at hennes halvsøster var Magda Ritschel, hustru av nazistenes propagandasjef Joseph Goebbels, men Tebbenjohanns slo fast at hun selv ikke hadde sympati for nazismen. Den 7. oktober 1969 ble Sheppard og Tebbenjohanns skilt.Court TV Online – Sheppard   

I den nye rettssaken den 9. september 1966 erklærte Sheppard seg ikke skyldig. I motsetningen til den første rettssaken tok verken Sheppard eller Susan Hayes vitneskranken, en strategi som var vellykket da «ikke skyldig» ble gitt den 16. november. Hva som var avgjørende for dommen var bedømmelsen av blodsprut fra åstedet.

Etter at han var blitt frikjent bidro Sheppard i å skrive boken Endure and Conquer som presenterte hans side av saken og ga innsikt i hans år i fengsel. Han vendte også kortvarig tilbake som lege, men ble sakssøkt to ganger for medisinsk uaktsomhet. Senere var han kortvarig også en fribryter under navnet «The Killer» med oppvisninger over hele USA.

 Død 
Kun seks måneder før han døde giftet Sheppard seg med Colleen Strickland.Dr Sam Sheppard-Weird World Of Wrestling Han hadde da blitt alkoholiker og døde av leversvikt den 6. april 1970. Han ble gravlagt i Columbus i Ohio hvor han ble liggende fram til 1997 da hans levninger ble undersøkt i forbindelse med DNA-prøver som en del av en søksmål som hans sønn hadde satt i gang med det mål å renvaske farens navn.Sam Sheppard's remains exhumed for DNA testing, CNN, September 17, 1997 Etter prøvene var blitt tatt ble legemet kremert.

 Siste rettssak 
I 1999 saksøkte hans sønn staten Ohio grunnet farens urettmessige fengsling. Etter ordre fra retten, ble hans mor Marilyn Sheppards legeme gravd opp, delvis for å finne ut om fosteret hun bar da hun ble drept hadde Sheppard som far, men farskapet kunne ikke bli fastslått. Etter en ti uker lang gjennomgang av saken med flere titalls vitner gikk saken til en sivil jury bestående av åtte personer. Juryen brukte tre timer den 12. april 2000 før de kom frem til en enstemmig dom at sønnen hadde mislyktes i å bevise at hans far hadde vært urettmessig fengslet.

 Referanser 

 Eksterne lenker 
 Trials of Sam Sheppard, rettssakene til Sheppard
 Nova: The Killer's Trail, komplett avskrift av NOVA-programmet 1999
 FBI file on Sam Sheppard
 FBI file on Marilyn Sheppard
 An Analysis of Richard Eberling's Statements, analyse av Richard Eberlings utsagn angående Marilyn Sheppards død
 Nettstedet til Sam Reese «Chip» Sheppard

Kategori:Personer fra USA dømt for drap
Kategori:Personer fra Cleveland
Kategori:Leger fra USA